Θέμα: Modern Greek Language (Secondary School)
Ερώτηση: Οι καλλιτέχνες του δρόμου προσπαθούν να διώξουν την πανδημία! Καλλιτέχνες του δρόμου στην Ελλάδα, αλλά και σε όλο τον κόσμο αποτυπώνουν με τα έργα τους τις δραματικές στιγμές που ζει ο πλανήτης λόγω του κορωνοϊού. Η ομάδα Urban Act δημιούργησε τον Ιούλιο μία μεγάλη τοιχογραφία στο νοσοκομείο ΑΧΕΠΑ της Θεσσαλονίκης, για να πει "ευχαριστώ" στους εργαζόμενους του νοσοκομείου. Πρόκειται για μία δράση που εντάσσεται στο πρόγραμμα δημόσιων τοιχογραφιών, αυτή τη φορά σε νοσοκομεία σε όλη την Ελλάδα με τον τίτλο "Χρώμα στα Νοσοκομεία". Η ομάδα σε ανακοίνωσή της έγραψε: "Με αφορμή την πρόκληση που ζούμε όλοι μας με τον COVID-19 φέτος, αποφασίσαμε να υλοποιήσουμε ένα νέο πρόγραμμα, παρόμοιο με το πρόγραμμα 'Ζωγραφίζοντας Σχολικά Κτίρια', που έχουμε αναλάβει στα δημόσια σχολεία από το 2005. Το νέο αυτό πρόγραμμα ονομάζεται 'Χρώμα στα Νοσοκομεία' και υλοποιείται με τη συμμετοχή επώνυμων καλλιτεχνών από τον χώρο σε συνεργασία με τις διοικήσεις των Νοσοκομείων και τη στήριξη χορηγών, εταιρειών, ιδιωτών και άλλων. Το συγκεκριμένο πρόγραμμα ξεκίνησε φέτος με δύο μεγάλες εξωτερικές τοιχογραφίες σε δύο νοσοκομεία αντίστοιχα: στο ΑΧΕΠΑ Θεσσαλονίκης τον Ιούλιο και στην Αττική τον Σεπτέμβριο (θα ανακοινωθεί σύντομα το Νοσοκομείο που θα επιλεγεί). Οι συγκεκριμένες τοιχογραφίες έχουν ως θέμα το 'Σας ευχαριστούμε' στο νοσηλευτικό και ιατρικό προσωπικό. Οι καλλιτέχνες του δρόμου έρχονται να δώσουν με τον μοναδικό τους τρόπο χρώμα, ομορφιά και ελπίδα σε έναν ακόμη δημόσιο χώρο, αυτό των νοσοκομείων." Σε πολλές πόλεις του κόσμου, πάντως, καλλιτέχνες έδωσαν τον καλύτερο εαυτό τους και έκαναν την πανδημία κομμάτι της τέχνης τους. Διασκευή άρθρου σε ηλεκτρονική εφημερίδα για τις ανάγκες των εξετάσεων, https://www.in.gr/2021/01/05/life/culture-live/oi-kallitexnes-tou-dromou-ksorkizoun-tin-pandimia/ Δεδομένου του παραπάνω κειμένου, είναι αληθής η παρακάτω πρόταση; Το νοσοκομείο που έχει επιλεγεί στην Αθήνα είναι ο Ερυθρός Σταυρός.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1